3D тапетите са вероятно най-лесно приложимият декоративен елемент в обзавеждането. За поставянето им не са нужни нито особени умения, нито пък специални инструменти. Единственото, което вероятно ще ви бъде нужно, е макетен нож или подходящи ножици, в случай че е нужно да разкроявате паната. След това идва лесната част – основата се почиства добре и се подсушава, след което защитната лепенка на всяко пано се премахва и то се полага с леко притискане върху съответния архитектурен елемент – стена, преграда и т.н.